ปกติจะกินยาคุมกำเนิด แต่อยากมีลูกเดือนนี้เลยเลิกกิน ประจำเดือนมาวันสุดท้ายคือวันที่ 4 พย 62 มีเพศสัมพันธ์กับสามีตามปกติ เมื่อวานรู้สึกปวดเกร็งหน้าท้อง พอได้เข้าห้องน้ำสังเกตุว่ามีเลือดสีจางๆออกมาประมาน 4-5 หยด แล้วก็หมดไป ตอนเย็นเลยซื้อที่ตรวจครรภ์มาตรวจดูปรากฏว่าขึ้น 2 ขีด ทั้ง 3 อัน แบบนี้ท้องแล้วใช่ไหมคะ
สวัสดีค่ะ เมื่อหยุดทานยาคุมกำเนิด ฤทธิ์ในการป้องกันการตั้งครรภ์ก็จะหมดลงในทันที ดังนั้น เมื่อมีเพศสัมพันธ์ ก็ย่อมมีโอกาสตั้งครรภ์ได้ ดังนั้น หากได้ตรวจหาการตั้งครรภ์อย่างถูกต้อง และอ่านผลภายในไม่เกิน 5 นาที แล้วพบขึ้น 2 ขีด ก็แสดงว่ามีการตั้งครรภ์เกิดขึ้นค่ะ ส่วนอาการปวดเกร็งหน้าท้อง ร่วมกับการมีเลือดสีแดงจางๆ ออกมา 4-5 หยด อาจเป็นเลือดล้างหน้าเด็กก็ได้ แนะนำให้สังเกตอาการไปก่อน หากไม่มีได้มีอาการปวดท้องน้อยต่อเนื่องหรือปวดรุนแรงขึ้นเรื่อยๆ หรือไม่ได้มีเลือดออกมาอีก ก็ไม่ได้ผิดปกติอะไรค่ะหลังจากนี้ ก็ควรหาเวลาไปฝากครรภ์ และในระหว่างนี้ ก็อาจทานยากรดโฟลิก เพื่อช่วยในการพัฒนาระบบประสาทของตัวอ่อนค่ะ และควรเลือกทานเฉพาะอาหารที่มีประโยชน์ งดการดื่มชา กาแฟ โกโก้ และแอลกอฮอล์ ไม่อยู่ใกล้ผู้ที่สูบบุหรี่ นอนพักผ่อนให้เพียงพอ ไม่ทำงานหนักเกินไป ไม่ยกของหนัก ไม่เล่นกีฬาผาดโผน ไม่ออกกกำลังกายหนักไป เป็นต้น